en en en en pl en fr gl gl gl gl hbs_lat gl gl es es gl uk gl gl gl sv gl gl gl gl gl gl gl gl gl lt gl es en gl gl gl gl gl gl gl gl gl gl gl gl gl en gl en gl gl pt es es en en en en en fr gl gl gl gl hbs_lat gl gl es es gl uk gl gl gl sv gl gl gl gl gl gl gl gl gl lt gl
Protocolo COVID-19 – FIOT Carballo
Hit enter to search or ESC to close
A cultura é segura. Sabémolo e queremos que así sexa sempre. Por iso poñemos en marcha un protocolo para garantir que goces tanto do teatro coma nós.
O uso da máscara será obrigatorio.
A desinfección de mans tamén será obrigatoria. Se non levas xel no peto, non pasa nada: no Pazo da Cultura atoparás dispensadores de xel hidroalcohólico.
A apertura de portas será 30 minutos antes de cada función e tanto o acceso como a saída ao recinto realizarase de xeito escalonado mantendo a distancia de seguridade. Procura chegar con tempo e lembra seguir en todo momento as indicacións do persoal de sala: están para acompañarnos e facilitar o noso tránsito!
Completamos a limpeza do auditorio e das salas antes de cada espectáculo. As medidas hixiénicas están contempladas tamén no sistema de ventilación, optimizado para esta nova situación.
A ocupación máxima de butacas do auditorio será do 75%. O número de entradas dispoñibles está suxeito ás medidas de prevención sanitarias.
A acomodación do público será en butacas ou cadeiras, a excepción das obras do M2, con entrada limitada ás butacas dispoñibles. Deberás usar o asento asignado e deberás evitar moverte polo recinto.
Nos recintos nos que as butacas non estean numeradas, os asentos estarán distribuídos individualmente e a asignación dos mesmos realizarase por orde de entrada ao espazo.
Nos espectáculos de acceso gratuíto que non requiran inscrición previa, o acceso será por orde de chegada.
Nas funcións do auditorio, poranse á venda entradas individuais ou dobres destinadas a persoas convivintes.
Co fin de posibilitar o seguimento de posibles contactos, as e os asistentes deberán comunicar os seus datos (nome, apelidos, teléfono e correo electrónico) que, en caso preciso, se poderán facilitar ás autoridades sanitarias.
No caso de que pola situación sanitaria se reduza a capacidade de recintos e o FIOT tivese que devolver entradas, a devolución realizarase en orde inversa á compra.
Non se permite o consumo de alimentos, bebidas ou tabaco en ningún recinto.
O teatro é seguro, pero que sexa tal sempre é responsabilidade de todos e todas! Goza do FIOT e goza seguro das artes escénicas na butaca!
AVISO LEGAL POLÍTICA DE COOKIES PROTECCIÓN DE DATOS ACCESIBILIDADE PROTOCOLO COVID-19
ANTERIORES EDICIÓNS: 2020 · 2019
© FIOT Carballo 2021
Made with by QM for The Office
Tres décadas creando teatro